4.2	Neukončené, resp. nefunkčné projekty
V praxi môžu nastať situácie, kedy IP/BG nebol na základe údajov uvedených v poslednej PIR fyzicky alebo finančne ukončený v lehote finančnej realizácie IP/BG uvedenej v predmetnej dohode o poskytnutí grantu uzatvorenej medzi donorskými štátmi a SR, resp. kedy ÚFM nevyplatil PO celú sumu prostriedkov, ktoré boli deklarované ÚFM prostredníctvom PIR/PCR. 
A)	Postup platný pre PO a NKB
PO v spolupráci s NKB priebežne počas procesu schvaľovania poslednej PIR eviduje zoznam týchto IP/BG (na základe podkladov získaných od SP), pričom použije prílohu č. 4 tohto usmernenia. V uvedenom zozname sa v stĺpci G „Nedokončený/nefunkčný IP/BG/podprojekt“ uvádzajú aj tie IP/BG alebo podprojekty realizované v rámci BG, ktoré v štádiu schválenia poslednej PIR platobným orgánom boli vecne alebo finančne ukončené v miere nižšej ako 100 %. Uvedený zoznam slúži pre potreby národných inštitúcií. 
NKB v prípadoch uvedených v prílohe č. 4 usmernenia v stĺpci G/I/J „Nedokončený/nefunkčný IP/BG/podprojekt“ alebo IP/BG/podprojekt, v rámci ktorého prebieha súdne alebo správne konanie  informuje ÚFM listom o vzniknutých skutočnostiach. Vychádza pri tom z oficiálnej informácie/žiadosti KP/PP/SP. 
Výklad:
Príloha č. 4 usmernenia (Výkaz nedokončených/nefunkčných IP/BG/podprojektov a IP/BG/podprojektov, u ktorých prebieha správne/súdne konanie realizovaných v rámci FM EHP a NFM 2004-2009) bude v stĺpci G obsahovať zoznam napr. tých IP/BG/podprojektov, ktoré neboli vecne ukončené alebo IP/BG/podprojekty pri ktorých neboli splnené ciele alebo bolo nižšie plnenie indikátorov atď. Stĺpec G nebude obsahovať zoznam IP/BG/podprojektov, ktoré boli vecne ukončené, ale finančné plnenie bolo v miere nižšej ako 100 % (IP/BG/podprojekty, ktoré bolo vecne ukončené s úsporou). 

B)	Postup platný pre SP
Sprostredkovateľ obdobne priebežne eviduje zoznam podprojektov v zmysle prílohy č. 3 tohto usmernenia. V lehote 20 kalendárnych dní po skončení každého štvrťroka (prvýkrát po skončení IV. kvartálu 2010) posiela v elektronickej forme kumulatívny zoznam neukončených, resp. nefunkčných projektov NKB a v kópii PO. V papierovej aj elektronickej forme predkladá uvedený zoznam NKB iba v okamihu predloženia poslednej PIR. V uvedenom zozname sa v stĺpci G „Nedokončený/nefunkčný IP/BG/podprojekt“ uvádza aj tie podprojekty realizované v rámci BG, ktoré v štádiu schválenia poslednej PIR platobným orgánom boli vecne alebo finančne ukončené v miere nižšej ako 100 %. 
Výklad:
Príloha č. 3 usmernenia (Výkaz nedokončených/nefunkčných podprojektov a podprojektov, u ktorých prebieha správne/súdne konanie realizovaných v rámci FM EHP a NFM 2004-2009) bude v stĺpci G obsahovať zoznam napr. tých podprojektov, ktoré neboli vecne ukončené alebo podprojekty pri ktorých neboli splnené ciele alebo bolo nižšie plnenie indikátorov atď. (nevzťahuje sa na podprojekty, ktoré nie sú finančne vysporiadané napr. z titulu nezrovnalosti). Sprostredkovateľ bude zároveň na osobitnom formulári  (Príloha č. 3A usmernenia – Výkaz vecne ukončených podprojektov s úsporou realizovaných v rámci FM EHP a NFM 2004-2009) evidovať zoznam podprojektov, ktoré boli vecne ukončené, ale finančné plnenie bolo v miere nižšej ako 100 % (nevzťahuje sa na podprojekty, ktoré nie sú finančne vysporiadané napr. z titulu nezrovnalosti).